Publication: Magyar Közlöny
Issue: MK-2003-130 (Year: 2003, Number: 130)
Era: 1990-2004
Section: Az Alkotmánybíróság 23/2000. (VI. 28.) AB határozatában is utalt arra, hogy amikor az önkormányzat az állattartás rendjét a társasházi lakóközösségek vonatkozásában is
Paragraph Index: 94

2. Az indítványozó az Ör. 7. §-ának egészét támadta azon indok alapján, hogy túlságosan széles körû hozzájáruláshoz köti az ebtartást. Az Alkotmánybíróság megállapította, hogy a szomszédok hozzájárulására vonatkozó szabályok az Ör. 7. § (3) bekezdésében találhatók, az indítvány tehát valójában az Ör. 7. § (3) bekezdésének második mondatát, és nem a 7. § egészét támadja. Az Alkotmánybíróság ez alapján Ör. 7. § (3) bekezdésére nézve folytatta le eljárását. A tulajdonhoz való jog — az Alkotmánybíróság állandó gyakorlata alapján — alapvetõ jog, amely azonban nem korlátlan. A tulajdonosnak joga gyakorlása során tekintettel kell lennie mások jogaira és jogos érdekére. A tulajdonhoz való jog tehát korlátozható, a korlátozás azonban akkor alkotmányos, ha az másik jog védelme vagy érvényesülése, illetve valamely alkotmányos cél érdekében történik, mely más módon nem érhetõ el, továbbá ha a korlátozás arányban áll az elérni kívánt cél fontosságával. [Elsõként:

Source: https://magyarkozlony.hu/hivatalos-lapok/8bef5abd4142e8ecabf8ac24852fb8aaccfd5e47/dokumentumok/82ff7193b6453127167e52f7385dd58061632ae8/letoltes